wickkiey/tamil-wikipedia-markdown huggingface dataset:
# சுல்தான்கஞ்ச் புத்தர் சிலை



**சுல்தான்கஞ்ச் புத்தர் சிலை** (**Sultanganj Buddha**) குப்த மற்றும் பாலப் பேரரசுகளின் இடைநிலைக் காலத்தில் கிபி 500 - 700 இடைப்பட்ட காலத்தில் நிறுவப்பட்ட ஆளுயரச் செப்புச் சிலையாகும். இச்செப்புச் சிலை 2.3 மீட்டர் உயரமும், 1 மீட்டர் அகலமும், 500 கிலோ எடையும் கொண்டது. இச்செப்புச் சிலை இந்தியாவின் பிகார் மாநிலத்தின் கிழக்கில் உள்ள பாகல்பூர் மாவட்டத்தில் உள்ள சுல்தானகஞ்ச் எனும் கிராமத்தில் 1861-இல் கண்டெடுக்கப்பட்டது 1861-இல் சுல்தான்கஞ்ச் கிராமத்தில் பிரித்தானிய இந்தியா ஆட்சியின் கிழக்கிந்திய இரயில்வே துறையினர் இருப்புப் பாதை அமைக்கும் போது இப்புத்தர் சிலை கண்டெடுக்கப்பட்டது.தற்போது இந்த புத்தர் செப்புச் சிலை ஐக்கிய இராச்சியத்தின் பர்மிங்காம் அருங்காட்சியகம் மற்றும் கலைக்கூடத்தில் காட்சிக்கு வைக்கப்பட்டுள்ளது.  


## படக்காட்சிகள்

## அடிக்குறிப்புகள்
# ஜான் மத்தாய்


**ஜான் மத்தாய் (John Matthai)** (1886-1959) இந்தியாவின் முதல் இரயில்வே அமைச்சராகவும், பின்னர் 1948இல் இந்தியாவின் முதல் வரவு செலவு திட்ட அறிக்கையை வழங்கிய இந்தியாவின் நிதியமைச்சராகவும் பணியாற்றிய பொருளாதார நிபுணராவார். மத்தாய் ஒரு பழமைசார் இந்தியக் குடும்பத்தில் பிறந்து சென்னைப் பல்கலைக்கழகத்தில் பொருளாதாரத்தில் பட்டம் பெற்றார். இவர் 1922 முதல் 1925 வரை சென்னைப் பல்கலைக்கழகத்தில் பேராசிரியராகவும், அதன் தலைவராகவும் பணியாற்றினார். சமுதாயத்திற்கு இவரது மனைவி அச்சம்மா மத்தாய் செய்த பங்களிப்புகளுக்காக இந்திய அரசு 1954 ஆம் ஆண்டில் இந்திய குடிமகன்களுக்கான நான்காவது மிக உயர்ந்த விருதான பத்மசிறீ விருதை வழங்கி கௌரவித்தது.  

## நிதியமைச்சர்
இவர் இந்தியாவின் நிதி மந்திரியாக இருந்த போது இருமுறை இந்தியாவின் வரவு செலவு திட்ட அறிக்கையை சமர்ப்பித்தார். 1950 வரவு செலவு திட்ட அறிக்கைக்குப் பிறகு திட்டக் குழுவிற்கும், பி. சி. மகாலனோபிசுவிற்கும் அதிக அதிகாரம் வழங்கப்பட்டதை எதிர்த்து தனது நிதியமைச்சர் பதவியை விட்டு வெளியேறினார்.  

## வகித்தப் பதவிகள்
1955 ஆம் ஆண்டில் பாரத ஸ்டேட் வங்கியின் முதல் தலைவராக இருந்தார். 1956 ஆம் ஆண்டில் நிறுவப்பட்ட இந்தியாவின் முதல் சுயாதீன பொருளாதார கொள்கை நிறுவனமான புதுதில்லியில் உள்ள தேசிய செயல்முறைப் பொருளியல் ஆய்வுக் குழுவின் (என்.சி.ஏ.இ.ஆர்) நிர்வாகக் குழுவின் தலைவராக இருந்தார். 1955 முதல் 1957 வரை மும்பை பல்கலைக்கழகத்தின் துணைவேந்தராகவும், பின்னர் 1957 முதல் 1959 வரை கேரள பல்கலைக்கழகத்தின் முதல் துணைவேந்தராகவும் பணியாற்றினார். இவரது மருமகன் வர்கீஸ் குரியன் பொதுவாக இந்தியாவின் வெண்மை புரட்சியின் சிற்பியாக அங்கீகரிக்கப்படுகிறார்.  

## அங்கீகாரம்
இவரது நினைவாக திருச்சூரில் இவரது குடும்பத்தினர் நன்கொடையளித்த பெரிய நிலத்தில் முனைவர் ஜான் மத்தாய் மையம், அமைக்கப்பட்டு இவரது நினைவாக பெயரிடப்பட்டது. இவரது மனைவி அச்சம்மா மத்தாய் ஒரு இந்திய சமூக சேவகரும், பெண்கள் உரிமை ஆர்வலருமாவார்.  

## விருதுகள்
விக்டோரியா மகாராணியால் நிறுவப்பட்ட வீரவணக்கத்தின் ஒரு வரிசையாக ஜான் மத்தாய் 1934 ஆம் ஆண்டில் இந்திய இராச்சியத்தின் மிகச்சிறந்த ஆணை என்று கௌரவிக்கப்பட்டார். 1959 இல் இவருக்கு பத்ம விபூசண் விருது வழங்கப்பட்டது. தேசிய செயல்முறைப் பொருளியல் ஆய்வுக் குழுவின் நிர்வாகக் குழுவின் தலைவரான நந்தன் நிலேகனி மற்றும் நிலேகனி ஆதரவோடு, 2019 ஆம் ஆண்டில் ஜான் மத்தாயை கௌரவித்தார். தேசிய செயல்முறைப் பொருளியல் ஆய்வுக்குழுவின் புதிய அலுவலகக் கட்டிடத்திற்கு புதுதில்லியில் உள்ள அதன் வளாகத்தில் ஜான் மத்தாய் கோபுரம் என்று பெயரிட்டப்பட்டது.
# குண்டசி தொல்லியல் களம்



**குண்டசி** (**Kuntasi**) இந்தியாவின் குஜராத் மாநிலத்தின் கடற்கரை கிராமமும், சிந்துவெளி நாகரிக காலத்திய தொல்லியல் களமும் ஆகும். குண்டசி தொல்லியல் களம் மோர் மாவட்டத்தின் நிர்வாகத் தலைமையிடமான மோர்பி நகரத்திலிருந்து 30 கிலோ மீட்டர் தொலைவில் உள்ளது.  

குண்டசி தொல்லியல் களத்தின் அகழாய்வுகளில் முதிர் அரப்பா (கிமு 2200–1900) மற்றும் பிந்தைய அரப்பா (கிமு 1900–1700) காலத்திற்குரிய தொல்பொருட்கள் கண்டெடுக்கப்பட்டுள்ளது. இத்தொல்லியல் களம் மீன்பிடி துறைமுகமாகவும் மற்றும் உற்பத்தி மையமாகவும் அடையாளம் காணப்பட்டுள்ளது.  

## பரப்பளவு
குண்டசி 2 எக்டேர் பரப்பும், சுற்றுச் சுவருடன் கூடிய நகரமாகவும், சுற்றுச் சுவர் இல்லாத நகர்புறமாக இருந்துள்ளது. சுவரின் மேற்குப் பகுதியில் நீண்ட கல் தளம் பரவப்பட்டிருந்தது. இவ்வமைப்பு பொருட்கள் சேமிக்கும் கிட்டங்கியாகவும், தொழிற்சாலையாகவும் பயன்படுத்தப்பட்டுள்ளது.  

இதன் மையத்தில் தனியார் சமையல் அறைகள் கூடிய அமைப்பு கண்டறியப்பட்டுள்ளது. குண்டசி நகரத்தின் வடக்கு மற்றும் மேற்குச் சுவர் பகுதிகளில் செவ்வக வடிவிலான குடியிருப்புக் கட்டிடங்கள் இருந்தது. கட்டிடங்களின் அடித்தளம் கற்களாலும், சுவர்கள் சுடப்படாத களிமண் செங்கற்களாலும் அமைக்கபட்டிருந்தது. இதன் செங்கல் அளவுகள் அரப்பா காலத்து போன்று உள்ளது. படகுகளிலிருந்து கரைக்கு பொருட்களை ஏற்றவு; இறக்கவும், கடற்கரையில் மேடை போன்ற அமைப்பு அமைப்பு அகழாய்வில் கண்டெடுக்கப்பட்டுள்ளது. நகரத்தின் தென்மேற்கு மூலையில் ஒரு கோபுரமும், கிழக்கு திசை நுழைவாயிலில் வாயிற் காவலர்களின் அறையும் கட்டப்பட்டுள்ளது.  

## கண்டெடுத்த தொல்பொருட்கள்
ஓவியங்களுடன் கூடிய மட்பாண்டங்கள் குண்டசி தொல்லியல் களத்தில் கண்டுபிடிக்கப்பட்டது. உருளை வடிவிலான இரண்டு கல் நங்கூரங்கள் கண்டுபிடிக்கப்பட்டது செப்புப் புதையல் கொண்ட ஒரு சிறு மட்பாண்டம், செப்பு கை வளையல்கள், இரண்டு விரல் மோதிரங்கள், சோப்புக்கல்லால் செய்யப்பட்ட ஆயிரக்கணக்கான மணிகள் சுடுமண் பொம்மை வண்டிகள், எலும்புகளால் செய்யப்பட்ட கருவிகள், அளவீட்டுக் எடைக் கருவிகள், காதணிகள் கண்டுபிடிகக்ப்பட்டுள்ளது. தங்க நகைகளில் பதிக்கப்படும் பல வண்ணங்கள் கொண்ட ஒளி மிக்க மணிகள் குண்டசியிலிருந்து மெசொப்பொத்தேமியாவிற்கு குண்டசி துறைமுகம் வழியாக ஏற்றுமதி செய்யப்ப்பட்டது. .  

## இதனையும் காண்க
- சிந்துவெளி நாகரிகத்தின் தொல்லியல் களங்கள்

## அடிக்குறிப்புகள்
# அமர்நாத் ஜா

**அமர்நாத் ஜா** (Amarnath Jha) (பிறப்பு:1897 பிப்ரவரி 25 - இறப்பு: 1955 செப்டம்பர் 2) இவர் அலகாபாத் பல்கலைக்கழகம் மற்றும் பனாரசு இந்து பல்கலைக்கழகத்தின் துணைவேந்தராக இருந்தார். சமசுகிருதத்தில் சிறந்த அறிஞரான மகாமோகாத்யாயா முனைவர் சர் கங்காநாத் ஜாவின் மகனான இவர், இந்தி, ஆங்கிலம், பாரசீக, உருது மற்றும் பங்களாவைத் தவிர இவரது தாய்மொழியான மைதிலியிலும் சமமான தேர்ச்சி பெற்றிருந்தார். அமர்நாத் ஜா அவரது காலத்தின் இந்தியாவில் திறமையான புகழ் பெற்ற பேராசிரியராக இருந்தார்.  

அலகாபாத் பல்கலைக்கழகத்தில் ஆங்கிலத் துறையின் தலைவராக நீண்ட காலம் பணியாற்றியுள்ளார். இந்த பதவியில் அவர் முப்பத்திரண்டு வயதிலேயே நியமிக்கப்பட்டார். இவரது தந்தைக்குப்பிறகு அலகாபாத் பல்கலைக்கழகத்தின் துணைவேந்தரானார். முனைவர் இராதாகிருஷ்ணனுக்கு அடுத்தபடியாக பனாரசு இந்து பல்கலைக்கழகத்தின் துணைவேந்தரானார். இந்தியாவின் தேசிய பாதுகாப்பு குழுவில் ஒரு திட்டத்தின் குழுவின் துணைத் தலைவராக பணியாற்றினார். அலகாபாத்தின் இராட்டிரிய சமசுகிருத சமசுதானுடன் தொடர்புடைய புகழ்பெற்ற பிரமுகர்களில் இவரும் ஒருவராக இருந்தார். முனைவர் ஜாவின் தொழில் வாழ்க்கையில் உத்தரபிரதேச பொது சேவை ஆணையத்தின் முதல் தலைவராக பணியாற்றியதும் அடங்கும். இவரது தொழில் வாழ்க்கையின் முடிவில், இவர் பீகார் பொது சேவை ஆணையத்தின் தலைவராக நியமிக்கப்பட்டார் (1953 ஏப்ரல் 1- 1955 செப்டம்பர் 1).  

## மரியாதைகள்
அலகாபாத் பல்கலைக்கழகத்தில் 1910-11ல் முயர் விடுதி கட்டப்பட்டு "அமர்நாத் ஜா விடுதி" என இவரது பெயரிடப்பட்டது. அலகாபாத் பல்கலைக்கழகத்தின் துணைவேந்தராக இருக்கும்போது முனைவர் அமர்நாத் ஜாவும் முயர் விடுதியின் காப்பாளராக இருந்தார் என்று விடுதிகளின் வரலாறு கூறுகிறது. இந்தியக் குடிமகன்களின் கௌரவமான பத்ம பூசண் (1954) விருதைப் பெற்ற முதல் நபர்களில் இவரும் ஒருவராவார்.  

## தனிப்பட்ட வாழ்க்கை
முனைவர் அமர்நாத் ஜா பீகாரில் உள்ள மிதிலையில் (சரிசாப்-பாகி) மைதில் சிரோத்ரிய பிராமண குடும்பத்தில் பிறந்தார். 1955 செப்டம்பர் 2 ஆம் தேதி பாட்னாவில் தனது ஐம்பத்தொன்பது வயதில் இறந்தார். முனைவர் அமர்நாத் ஜா ஒரு சிறந்த அறிஞராகவும், ஒரு முழுமையான பேச்சாளராகவும் மற்றும் ஒரு நிர்வாகியாகவும் சிறந்து விளங்கினார்.
# கிருஷ்ணர் கோயில், தொடுபுழா


**ஸ்ரீ கிருஷ்ண சுவாமி கோயில்** (*Sree Krishna Swami Temple, Thodupuzha*) என்பது இந்திய மாநிலமான கேரளத்தின், இடுக்கி மாவட்டத்தில் உள்ள தொடுபுழா நகரின் மையத்தில் அமைந்துள்ள ஒரு இந்து கோவிலாகும். இது மூவாற்றுப்புழை ஆற்றின் துணை ஆறான தொடுபுழா ஆற்றின் கரையில் அமைந்துள்ளது. கோயில் இறைவனான கிருஷ்ணர் தனது வலது கையில் வெண்ணெய் வைத்திருக்கும் *நவநீத கிருஷ்ணர்* வடிவில் இருக்கிறார். கோயிலின் தாந்த்ரீக உரிமைகள் அராமல்லூர் காவநட்டு மடத்தால் நடத்தப்படுகின்றன. பூஜைகள் இரண்டு மடங்களால் நடத்தப்படுகின்றன. அவை 'பதின்ஜரே மடம்' மற்றும் 'துருதேல் மடம்' என்ற இரண்டு மடங்களாகும்.  

## தொன்மம்

கோயிலின் தோற்றம் பல பண்டைய புராணங்களுடன் தொடர்புடையதாக உள்ளது. ஒரு காலத்தில் பல்வேறு கோயில்களுக்கு யாத்திரை மேற்கொண்டு அலைந்து திரிந்துகொண்டிருந்த ஒரு பிராமணர் இங்கு வந்து கிருஷ்ணரின் தெய்வீக தரிசனத்தைப் பெற்றார் என்பது பிரபலமான தொன்மம் ஆகும். கிருஷ்ணரின் தரிசனத்தைப் பெற்றபின், அருகிலுள்ள ஆற்றில் ( *தொடுபுழையாறு* ) குளித்து உடலை தூய்மையாக்கி, தெய்வத்துக்கு விளக்கு *ஏற்றி நிவேயத்தை* வழங்கினார். இது மலையாள மாதமான *மீனத்தில் சோதி* நாளில் நடந்தது. பொதுவாக இந்த நிகழ்வே கோவிலின் தோற்றத்திற்கு முதன்மைக் காரணம் என்று நம்பப்படுகிறது. பின்னர், கீழைமலைநாட்டு அரசன் இந்த இடத்தில் ஒரு கோயிலைக் கட்டி, சிலையமைத்து குடமுழுக்கு செய்தார். இக்கோயிலில் ஆண்டுதோறும், புகழ்பெற்ற *சோதியூத்து உற்சவம்* என்னும் வாழாவானது பத்து நாட்கள் நடத்தப்படுகிறது. அப்போது இது இங்கு வரும் பக்தர்களுக்கு அன்னதானம் அளிக்கப்படுகிறது. இந்த கோயில் இப்போது அறங்காவலர் குழுவின் நிர்வாகத்தின் கீழ் உள்ளது.  

## பூசைகள்

காலையில் 'உஷா பூஜை' மற்றும் 'அபிஷேகம்' ஆகியவை செய்யப்படுகின்றன. முந்தைய நாளில் அணிவிக்கப்பட்ட மலர் மாலைகள் தினமும் காலையில் அகற்றப்படுகின்றன. 'நிலாபதுதரா' அல்லது புனித மேடை கோவிலுக்கு முன்னால் அமைந்துள்ளது. திருவிழாவின் போது இறைவனின் சிலையானது கருவறையில் இருந்து வெளியே எடுத்துவரப்பட்ட இந்த மேடைக்கு கொண்டுவரப்பட்டு முழுமையாக அலங்கரிக்கப்பட்டு மீண்டும் கருவறைக்கு எடுத்துச் செல்லப்படுகிறது.  

## திருவிழாக்கள்
கோயிலின் ஆண்டுத் திருவிழாவானது மலையாள மாதமான மீனம் (மார்ச் / ஏப்ரல்) மாதத்தில் நடத்தப்படுகிறது. உற்சவ பலி என்ற புனித விழாவானது விழாவின் ஒன்பதாம் நாளன்று ஆயிரக்கணக்கான பக்தர்கள் முன்னிலையில் நடத்தப்படுகிறது. இந்த கோவிலிலுக்கு சொந்தமான மிகப்பெரிய திருமண மண்டபமானது மத்திய திருவிதாங்கூர் பிராந்தியத்தில் 'கிருஷ்ண தீர்த்தம்' என்று பெயரில் உள்ளது.  

## பரிவார தெய்வங்கள்
இந்த கோவிலில் பகவதி, சிவன், பிள்ளையார் மற்றும் நாகர் ஆகியோர் பிற தெய்வங்களாக உள்ளனர்.
# பழங்குடியினர் பாரம்பரிய அருங்காட்சியகம், தேக்கடி

**பழங்குடியினர் பாரம்பரிய அருங்காட்சியகம்** (*Tribal heritage museum thekkady*) என்பது கேரளத்தின், இடுக்கி மாவட்டம், தேக்கடியில் உள்ள ஒரு அருங்காட்சியகம் ஆகும்.  

பெரியாறு பகுதியில் ஐந்துவகை தொல்குடிகள் வாழ்கின்றனர். இத்தொல்குடிகளின் குடியிருப்பை காணச் செல்லும் சுற்றுலா பயணிகள் இந்த பழங்குடியினர் பாரம்பரிய அருங்காட்சியகத்தில் இவர்களின் சமூக வரலாறு, இவர்களின் மரபான தொல்குடி மீன்பிடிப்பு கருவிகள், வேட்டைக கருவிகள், இவர்கள் பயன்படுத்தும் மூலிகளைகள், மரபான வேளாண் நடைமுறைகள், திருமணம் மற்றும் இறப்பு நிகழ்வுகள், கலாச்சார நிகழ்வுகள் மற்றும் சடங்குகள் தொடர்பான பல்வேறு கலைப்பொருட்கள் காட்சிக்கு வைக்கப்பட்டுள்ளன. மேலும் இவர்களின் உடைகள், வீட்டுப் பொருட்கள், பாத்திரங்கள், மூங்கில் தளபாடங்கள் மற்றும் இசைக்கருவிகள் உள்ளன. மேலும் சுமார் இரண்டு மணிநேரம் நடக்கும் தொல்குடியினரின் பாரம்பரிய கலை நிகழ்ச்சிகயையும் காணலாம்.
# வண்டன்மேடு


**வண்டன்மேடு** ( *Vandanmedu* ) என்பது இந்திய மாநிலமான கேரளத்தின், இடுக்கி மாவட்டத்தில் உள்ள சிற்றூர் ஆகும்.  

வண்டன்மேடு இந்தியாவின் மிகப்பெரிய ஏலக்காய் தோட்டம் கொண்ட பகுதியாக உள்ளது.  

## மக்கள்வகைப்பாடு
2001 இந்திய மக்கள் தொகை கணக்கெடுப்பின்படி, வண்டன்மேட்டின் மக்கள் தொகை 10009 ஆகும். இதில் ஆண்கள் 5017, பெண்கள் 4993 ஆவர்.  

## சமயம்
இங்கு கிறித்துவம், இந்து சமயம், இசுலாம் ஆகிய சமயங்களைச் சேர்ந்த பல்வேறு பிரிவினர் இணக்கமாக உள்ளனர். இந்து சமூகத்தில் ஈழவர், நாயர், விஸ்வகர்மா மற்றும் பலர் உள்ளனர். நாயர் சமூகம் இங்கு வலுவான மக்கள் தொகையைக் கொண்டதாக உள்ளது.
# கற்பகம் செவிலியர் கல்லூரி



**கற்பகம் செவிலியர் கல்லூரி** தமிழ்நாட்டில் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  

ஒரு தனியார் கல்லூரியாகும். இக்கல்லூரி ஒத்தக்கல்மண்டம் , கோயம்புத்தூர் மாவட்டம், தமிழ்நாட்டில் அமைந்துள்ளது  
## அறிமுகம்
இக்கல்லூரி 2007 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.  

## படிப்புகள்
இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன.
# வண்டிப் பெரியாறு


**வண்டிபெரியாறு** (*Vandiperiyar*) என்பது இந்தியாவின், கேரளத்தின், இடுக்கி மாவட்டத்தில் உள்ள ஒரு நகரம் ஆகும். இது சுற்றுலா, தேயிலை, காபி தோட்டங்கள், கருப்பு மிளகு மற்றும் பிற மசாலை பொருட்களுக்கு பெயர் பெற்றது. இந்த நகரத்தில் ஏராளமான தேயிலை தொழிற்சாலைகள் அமைந்துள்ளன. இந்த நகரத்தின் வழியாக பெரியாறு பாய்கிறது.  

## நிலவியல்
இது சராசரி கடல் மட்டத்தில் இருந்து 836 மீ உயரத்தில் அமைந்துள்ளது.  

பெரியாறு வண்டிப்பொரியறு வழியாக பாய்கிறது.  

## இருப்பிடம்
வண்டிப் பெரியாறு நகரானது கோட்டயத்துடன் தேசிய நெடுஞ்சாலை எண் 183 ஆல் நேரடியாக இணைக்கப்பட்டுள்ளது. வண்டிப்பெரியாறு தேக்கடியில் இருந்து 18 &nbsp; கி.மீ. தொலைவில் உள்ளது.  

## பொருளாதாரம்

இங்கு தேயிலை, காபி, மிளகு தோட்டங்கள் ஏராளமாக உள்ளன. இவையை பலரின் முக்கிய வருவாய் ஆதாரமாக உள்ளது.
# பருந்துப்பாறை


**கிரம்பி** அல்லது **பருந்துப் பாறை** (*Parunthumpara*) என்பது இந்திய மாநிலமான கேரளத்தின், இடுக்கி மாவட்டத்தில் உள்ள ஒரு சிற்றூர் ஆகும். இது பீர்மேடு செல்லும் வழியில் வாகமண் அருகில் உள்ள ஒரு கண்ணுக்கினிய இடம் ஆகும். பருந்துப் பாறை பருந்தின் பாற என்றும் அழைக்கப்படுகிறது. இங்கிருந்து, சபரிமலை *மகரஜோதி* தெரியும். பருந்துப்பாறையில் உள்ள முக்கிய இடங்கள் தற்கொலை முனை மற்றும் தாகூர் தலை (கவிஞர் தாகூரின் வடிவத்தைக் கொண்ட ஒரு பாறை). அருகிலுள்ள சுற்றுலா தலம் தேக்கடி .  

பருந்துப்பாறை பீர்மேடு மற்றும் தேக்கடி ஆகியவற்றுக்கிடையே அமைந்துள்ள ஒரு சிறிய கிராமமாகும். இது பருந்து மற்றும் பாறை என்னும் இரு சொற்களின் சேர்கையாகும். பருந்து போன்ற ஒரு பெரிய பகுதி இங்கு இருப்பதால் இது பருந்தும்பாறை என்று அழைக்கப்படுகிறது. இது பீர்மேட்டில் இருந்து 6 கி.மீ. தொலைவிலும், &nbsp; தெக்கடியிலிருந்து 25 கி.மீ தொலைவிலும், &nbsp; தேசிய நெடுஞ்சாலை 220 இலிருந்து 3 கி.மீ. ( கோட்டயம் குமுளி சாலை) தொலைவிலும் உள்ளது. இந்த பகுதியானது பசுமையான வன நிலப்பகுதிகள் மற்றும் தாழ்வான பகுதிகளை பறவை பார்வை பார்க்க ஏதுவான பகுதியாக உள்ளது. பருந்துப்பாறைக்கு, தேக்கடி மற்றும் பிற பகுதிகளுக்குச் செல்லும் சுற்றுலாப் பயணிகள் பெருமளவில் வருகின்றனர். வானம் தெளிவாக இருந்தால், இங்குவருபவர்கள் சபரிமலை காடுகளின் காட்சியைக் காணலாம்.  

கல்லாறு சந்திப்பில் இருந்து குறுகிய மலைச் சாலையின் வழியாக எளிதில் அணுகக்கூடியதாக இது உள்ளது. இந்த மலைவாசஸ்தலம் அதன் பரந்த புல்வெளிகளுக்காக தனித்துவமாக உள்ளது. நகர வாழ்க்கையின் சலசலப்பில் இருந்து விலகி இருக்க விரும்புபவர்கள் விடுமுறையைக கழிக்க குடுப்பத்துடன் இங்கு வருகின்றனர். பருந்தும்பாறை வார இறுதி நாட்களில் ஏராளமான உள்நாட்டு சுற்றுலாப் பயணிகளை ஈர்க்கிறது.  

மாவட்டத்தின் சுற்றுலா வரைபடத்தில் இந்த இடம் இன்னும் சேர்க்கப்படவில்லை என்றாலும், இந்த இடம் வேறு எந்த மலைவாசஸ்தலங்களுக்கும் இளைத்ததில்லை.  

இருப்பினும், செங்குத்தான மலைகள் பொறுப்பற்ற பயணிகளுக்கு அச்சுறுத்தலானவை. சில ஆழமான சரிவுகள் உள்ளன, என்பதால் பருந்தும்பாறையைச் சுற்றிப் பார்க்கும்போது கவனமாக இருக்க வேண்டும்.  

மாவட்ட சுற்றுலா வளர்ச்சிக் குழுவானது பருந்தும்பாறையை ஒரு மலைவாசஸ்தலமாகவும், குமரகமில் இருந்து தேக்கடிக்கு வரும் சுற்றுலாப் பயணிகள் தங்கிச் செல்லும் இடமாகவும் உருவாக்க திட்டமிட்டுள்ளது. உள்நாட்டு மற்றும் சர்வதேச சுற்றுலாப் பயணிகள் மாவட்டத்தை அடைவதற்கு இரண்டு முக்கிய சாலைகள் உள்ளன அவை நெடும்பாசேரி முதல் மூணார் மற்றும் குமரகம் முதல் தேக்கடி வரை செல்லும் பாதையாகும். இந்த முக்கிய சுற்றுலாத் தலங்களுக்கு இடையில், பார்க்க வேண்டிய சில இடங்களில் பருந்தும்பாறையும் ஒன்று என அடையாளம் காணப்பட்டது. ஆனால் இந்த இடத்தில் உறைவிடம் மற்றும் உண்டுறை விடுதி போன்ற அடிப்படை வசதிகள் இல்லை.  

புல்வெளிகளில் வாகனங்கள் நுழைவதைத் தடுக்கும் வகையில் தரிப்பிடப் பகுதியை ஒதுக்குவதற்கும், ஒரு தடுப்புச்சுவரைக் கட்டுவதற்கும் ஒரு திட்டம் அரசாங்கத்திற்கு சமர்ப்பிக்கப்பட்டது.  

சபரிமலை யாத்ரீகர்கள் மகர ஒளியைக் காண இந்த பகுதிக்கு வருகை தருகிறார்கள், இது புனித யாத்திரை காலத்தில் ஒரு பரபரப்பான இடமாக மாறும்.
# கிண்டி தொடருந்து நிலையம்


**கிண்டி தொடருந்து நிலையம்** (*Guindy railway station*, நிலையக் குறியீடு:**GDY**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  

இது சென்னைக் கடற்கரை நிலையத்திலிருந்து சுமார் 14 கி.மீ தொலைவில் அமைந்துள்ளது மற்றும் அண்ணா சாலையில், தேசிய நெடுஞ்சாலை 45 இல் அமைந்துள்ளது. இது கடல் மட்டத்திலிருந்து 12மீ உயரத்தில் உள்ளது.  

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் இரயில் சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, கிண்டி தொடருந்து நிலையத்தை புதுப்பிக்கும் பணிக்கு 13.5 கோடி ரூபாய் ஒதுக்கப்பட்டுள்ளது.  

## படங்கள்

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# குட்டிக்கானம்


**குட்டிக்கானம்** (*Kuttikkanam*) என்பது ஒரு மலை வாழிடமாகும். இது கேரளத்தின், இடுக்கி மாவட்டத்தில் உள்ளது. இது கடல் மட்டத்தில் இருந்து மேலே பசுமையான தேயிலை தோட்டங்களால் சூழப்பட்டுள்ளது. இது பீர்மேடு எல்லைக்குள் உள்ளது. காஞ்சிரப்பள்ளி மற்றும் முண்டக்காயம் ஆகியவை அருகிலுள்ள நகரங்கள்.  

## வரலாறு
16 ஆம் நூற்றாண்டில் இந்த பகுதி சங்கனாச்சேரி மன்னர்களின் ஆட்சியில் இருந்தது, என்றாலும் இது மக்கள் வசிக்காத பகுதியாக இருந்தது. 1756 ஆம் ஆண்டில், திருவாங்கூர் சங்கனாச்சேரியைக் கைப்பற்றி, தன்னுடைய மேலாதிக்கத்தை கொண்டுவந்தது. சர்ச் மிஷன் சொசைட்டி சமயபரப்பாளர் ஹென்றி பேக்கர், காபி தோட்டங்களைத் தொடங்கினார், ஸ்ரீ மூலம் திருநாளின் ஆட்சியின்போது இவை தேயிலைத் தோட்டங்களாக மாறின.  

இந்தியாவில் பிரித்தானிய பேரரசின் கீழ், குட்டிக்கானம் ஒரு உயர்ந்த சந்தை பொழுதுபோக்கு இடமாக மாறியது. முதலில் சாலை இல்லை, ஆனால் ஒரு பாதை மட்டுமே இருந்ததால், திருவாங்கூர் இராஞ்சியத்தின்மா முதல் பொது வரையறுக்கப்பட்ட நிறுவனமான ஏரியல் ரோப்வே லிமிடெட்டை ஆங்கிலேயர்கள் தொடங்கினர். திருவிதாங்கூர் மன்னர்களின் கோடைகால அரண்மனை குட்டிக்கானத்தில் அமைந்துள்ளது.  

பிரித்தானியர் காலத்திலும் அதற்குப் பின்னரும், கேரளம் மற்றும் தமிழ்நாட்டின் பல்வேறு பகுதிகளிலிருந்து குட்டிக்கானத்திற்கு மனிதவளம் கொண்டு வரப்பட்டது. இந்த புலம்பெயர்ந்த தொழிலாளர்களின் சந்ததியினர் குட்டிக்கானத்தின் மக்கள்தொகையில் பெரும்பகுதியினர் ஆவர்.  

## சுற்றியுள்ள பகுதிகள்

- பீரு ஹில்ஸ். சுமார் 1 &nbsp; கி.மீ தூரம்.
- கிரம்பி. பொதுவாக பருந்துப்பாறை என்றும் அழைக்கப்படுகிறது, இது கடல் மட்டத்தில் இருந்து சுமார் மேலே உள்ளது.
- தோட்டுப்புரா. திருவிதாங்கூர் அரச குடும்பத்தினர் ஆயுதங்களை சேமித்து வைத்த இடம்.
- பேக்கர் ஹில்ஸ் (வணிக ரீதியாக திரிசங்கு மலைகளுக்கு இடப்பட்ட பெயர்).
- பாஞ்சலிமேடு, ஒரு கட்சி முனை, புராணத்தின் படி, பாண்டவர்கள் மற்றும் பஞ்சாலியின் பல மறைவிடங்களில் ஒன்றாகும்.   பஞ்சலிக்குளம் என்று அழைக்கப்படும் ஒரு குளத்திலிருந்து "மகரஜோதி", சபரிமலையில் புனித யாத்திரை காலத்தில் தெய்வீக சுடர் எரிந்தது.
- வலஞ்சங்கனம் அருவி என்பது குட்டிகானத்தில் மனதைக்கவரும் இடம். இது நின்னுமுல்லிப்பாரா என்றும் அழைக்கப்படுகிறது. குட்டிக்கனத்தின் முக்கிய ஈர்ப்பு. இந்த அருவி சுமார் உயரத்தில் இருந்து விழுகிறது. மேலும் இது பொதுவாக மூடுபனியால் மூடப்பட்டிருக்கும்.
- நல்லதண்ணி காட்சிமுனை. கோட்டயம்-குமிளி தேசிய நெடுஞ்சாலையில் உள்ளது.
- செயற்கை காடு. பரப்பளவிலான அடர்த்தியான பைன் காடு. இங்கு அருகிய இன விலங்குகள் உட்பட 30 வகையான பறவைகள் உள்ளன . கேரள வன மற்றும் வனவிலங்குத் துறையால் இது இடையக மண்டலமாக வகைப்படுத்தப்பட்டுள்ளது.
- அழுதாசு நீர் திருப்பல் திட்டம். 987 மீட்டர் நீளமுள்ள சுரங்கப்பாதை வழியாக இடுக்கி நீர்த்தேக்கத்திற்கு தண்ணீரை திருப்ப, அழுதா ஆற்றில் கேரள அரசு நிறுவிய திட்டம்.

## கல்வி நிறுவனங்கள்

- மரியன் இன்டர்நேஷனல் இன்ஸ்டிடியூட் ஆப் மேனேஜ்மென்ட்
- மரியன் கல்லூரி குட்டிக்கானம்
- மார் பசெலியோஸ் கிறிஸ்டியன் பொறியியல் மற்றும் தொழில்நுட்பக் கல்லூரி, குட்டிகானம்
- ஐ.எச்.ஆர்.டி கல்லூரி குட்டிக்கானம்
- புனித பியஸ் எக்ஸ் ஆங்கிலப் பள்ளி குட்டிகானம்
- குட்டிகானம் புனித ஜோசப் மலையாள துவக்கப்பள்ளி
- அரசு மாதிரி உறைவிடப் பள்ளி (ஜி.எம்.ஆர்.எஸ்), குட்டிகானம்
- ஆயுர்வேத நர்சிங் மற்றும் பஞ்சகர்மாவின் சஹாயத்ரி நிறுவனம்
- மரியகிரி ஆங்கில வழி மேல்நிலைப்பள்ளி, குட்டிகானம்

## படவரிசை

## புத்தகங்கள்

- ஜார்ஜ் தெங்கும்மூட்டில் எழுதிய பீர்மேடின் கதை http://www.theindia.info/Peermade/
# மீனம்பாக்கம் தொடருந்து நிலையம்


**மீனம்பாக்கம் தொடருந்து நிலையம்** (*Meenambakkam railway station*, நிலையக் குறியீடு:**MN**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  

இது சென்னைக் கடற்கரை நிலையத்திலிருந்து சுமார் 20 கி.மீ தொலைவில் அமைந்துள்ளது மற்றும் தேசிய நெடுஞ்சாலை 32இல் அமைந்துள்ளது. இதன் வடக்கு பகுதியில் சென்னை வானூர்தி நிலையம் அமைந்துள்ளது. இது கடல் மட்டத்திலிருந்து 18மீ உயரத்தில் உள்ளது.  

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் தொடருந்து சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.  

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# ராமகிருஷ்ணன் (செயற்பாட்டாளர்)



**ராமகிருஷ்ணன்** அல்லது **அமர் சேவா ராமகிருஷ்ணன்** ( பிறப்பு: 6 மே 1954) என்பவர் தமிழ் நாட்டைச் சேர்ந்த மாற்றுத் திறனாளிகள் சார்ந்த சமூக செயற்பாட்டாளாராவார். தமிழ்நாட்டு ஆய்க்குடியில் அமர் சேவா சங்கம் என்ற அமைப்பின் நிறுவனராவார்.. மாற்றுத்திறனாளிக்கான மருத்துவம் மற்றும் மறுவாழ்விற்கான இவரின் பங்களிப்பிற்கு 2020 இல் பத்மஸ்ரீ விருதினைப் பெற்றார்.  

## இளமைக் காலம்
சேலத்தில் 1954 இல் சிவசுப்ரமணியன் சரஸ்வதி தம்பதியினருக்கு மகனாகப் பிறந்தார். இவருக்கு மூன்று சகோதரர்களும் ஒரு சகோதரியும் உள்ளனர். தஞ்சாவூரில் பள்ளிக்கல்வியைப் பயின்று, ஆய்க்குடிக்குப் பின்னர் வந்தடைந்தார். 1970களில் அரசினர் தொழில்நுட்பக் கல்லூரியில் எந்திரப் பொறியியல் பட்டம் பெற்றவர். 1975 ஜனவரி 10 இல் நான்காமாண்டு பொறியியல் படித்துக் கொண்டிருக்கும் போது பெங்களூரில் நடந்த கடற்படை அதிகாரி நேர்முகத் தேர்வில் கலந்து கொண்டார். அப்போது நடந்த உடல் தகுதிச் சோதனையின் போது ஏற்பட்ட விபத்தில் கழுத்திற்குக் கீழ்ப் பகுதிகள் செயலிழந்துவிட்டன.  

### குடும்பம்
1994 இல் சித்ரா என்பவரைத் திருமணம் செய்தார். ஆய்க்குடியில் வசிக்கிறார்.
# ஸ்டார் சுவர்ணா



**ஸ்டார் சுவர்ணா** என்பது ஸ்டார் இந்தியா நிறுவனத்திற்கு சொந்தமான கன்னட மொழியில் ஒளிபரப்பாகும் ஒரு பொழுதுபோக்கு ஒளியலைவரிசை ஆகும். இந்த தொலைக்காட்சி 17 ஜூன் 2000 ஆம் ஆண்டு ஏஷ்யாநெட் என்ற நிறுவனத்தால் ஏஷ்யாநெட் சுவர்ணா என்ற பெயரில் இந்த அலைவரிசை ஒளிபரப்பானது. 2016 ஆம் ஆண்டு ஸ்டார் சுவர்ணா என்ற பெயரில் மறு துவக்கம் செய்யப்பட்டது.
# திரிசூலம் தொடருந்து நிலையம்


**திரிசூலம் தொடருந்து நிலையம்** (*Tirusulam railway station*, நிலையக் குறியீடு:**TLM**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது.  

இது சென்னைக் கடற்கரை நிலையத்திலிருந்து சுமார் 21 கி.மீ தொலைவில், தேசிய நெடுஞ்சாலை 32 இல் அமைந்துள்ளது. இந்த நிலையத்தின் எதிர் திசையிலேயே சென்னை வானூர்தி நிலையம் உள்ளதால் எப்போதும் பரபரப்பாகவே காணப்படுகிறது. இது கடல் மட்டத்திலிருந்து 20மீ உயரத்தில் உள்ளது.  

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் தொடருந்து சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.  

## வளர்ச்சி
இந்த நிலையம் சுரங்கப்பாதை மூலம் சென்னை விமான நிலையத்துடன் இணைக்கப்பட்டுள்ளது. இந்த நிலையம் விமான நிலையத்தின் நுழைவாயிலில் அமைந்திருந்தாலும், சரியான அணுகுமுறையும், மேற்கூரையும் மற்றும் பிற வசதிகள் இல்லாததால் இந்த நிலையம் விமான பயணிகளின் தேவைகளைப் பூர்த்தி செய்யவில்லை. 2012 இல் சென்னை விமான நிலையத்தை நவீனமயமாக்கியதன் மூலம், நிலையத்தில் பல சீரமைப்பு பணிகள் நடைபெற்று வருகின்றன. விமான நிலையத்தில் உள்ள மெட்ரோ இரயில் நிலையத்துடன், இந்நிலையத்தை இணைக்கும் திட்டங்களும் உள்ளன.  

## படங்கள்

## சென்னையில் உள்ள முக்கிய தொடருந்து நிலையங்கள்
- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# ஆர். பாலசரசுவதி


**ராவு பாலசரசுவதி தேவி** (*Raavu Balasaraswathi* அல்லது *Rao Balasaraswathi Devi*; ; 28 ஆகத்து 1928 – 15 அக்டோபர் 2025) தென்னிந்தியத் திரைப்படப் பின்னணிப் பாடகியும், நடிகையும் ஆவார். இவர் 1930கள் முதல் 1960கள் வரை தெலுங்கு, தமிழ்த் திரைப்படங்களில் நடித்தவர். ஆர். பாலசரசுவதி அனைத்திந்திய வானொலியில் முதன் முதலாக மெல்லிசைப் பாடல்களைப் பாடியவரும், தெலுங்குத் திரைப்படங்களில் முதன் முதலாக பின்னணி பாடியவரும் ஆவார்.  

## ஆரம்ப வாழ்க்கை
பாலசரசுவதி 1923 இல் வேங்கடகிரி என்ற ஊரில் பிறந்தார். இளம் வயதிலேயே அளத்துரு சுப்பையா என்பவரிடம் இசை கற்றுக் கொண்டு, தனது ஆறாவது வயதில் எச்.எம்.வி இசைத்தட்டில் தனது குரலைப் பதித்தார்.  

## திரைப்படப் பணி
1936 இல் சி. புல்லையாவின் இயக்கத்தில் உருவான சதி அனுசூயா, பக்த துருவா ஆகிய திரைப்படங்களில் குழந்தை நடிகையாகப் பாடி நடித்தார். இவரது திறமையைக் கவனித்த இயக்குநர் கே. சுப்பிரமணியம் தமது தமிழ்த் திரைப்படங்களில் நடிக்க அழைத்தார். *பக்த குசேலா* (1936), *பாலயோகினி* (1937), *திருநீலகண்டர்* (1939) ஆகிய திரைப்படங்களில் நடித்தார். *துக்காராம்* (1938) திரைப்படத்தில் முசிரி சுப்பிரமணிய ஐயர் துக்காராம் வேடத்தில் நடிக்க அவரது மகளாக பாலசரசுவதி நடித்தார்.  

*பாக்கிய லட்சுமி* (1943) தெலுங்குத் திரைப்படத்தில் கமலா கோட்னிசு என்ற நடிகைக்கு பின்னணிப் பாடல் பாடினார்.  

இவர் ஜி. ராமநாதன், கே. வி. மகாதேவன், சி. ஆர். சுப்பராமன், எஸ். வி. வெங்கட்ராமன், விஸ்வநாதன்-ராமமூர்த்தி, எஸ். அனுமந்தராவ், எஸ். ராஜேஸ்வர ராவ், சித்தூர் வி. நாகையா, கண்டசாலா, எஸ். தட்சிணாமூர்த்தி, வேதா, மாஸ்டர் வேணு, ஜி. கோவிந்தராயுலு, எம். பி. சீனிவாசன் ஆகியோரின் இசையமைப்பில் பாடல்களைப் பாடியுள்ளார்.  

கண்டசாலா, ஏ. எம். ராஜா ஆகியோருடன் இணைந்து இவர் பல பாடல்கலைப் பாடியுள்ளார். அத்துடன் டி. எம். சௌந்தரராஜன், டி. ஏ. மோதி, சீர்காழி கோவிந்தராஜன், சு. ராஜம் ஆகியோருடனும் இணைந்து பின்னணிப் பாடல்களைப் பாடியுள்ளார்.  

## பிற்கால வாழ்க்கை
பாலசரசுவதி தேவி மைசூரில் சில ஆண்டுகள் வாழ்ந்து, பின்னர் ஐதராபாதுக்குத் திரும்பினார். கணவரின் இறப்பிற்குப் பின்னர் தனது மகனுடன் சிக்கந்தராபாத்தில் உள்ள பேரனின் வீட்டில் வசித்து வந்தார். பாலசரசுவதி தேவி 2025 அக்டோபர் 15 அன்று ஐதராபாதில் தனது 97-ஆவது அகவையில் இறந்தார்.  

## நடித்த தமிழ்த் திரைப்படங்கள்
1. பக்த குசேலா (1936)
1. பாலயோகினி (1936)
1. துகாராம் (1938)
1. திருநீலகண்டர் (1939)
1. தாசிப் பெண் (ஜோதிமலர்) (1943)
1. பில்ஹணா (1948)
# பி. எஸ். ஜி. செவிலியர் கல்லூரி



**பி. எஸ். ஜி. செவிலியர் கல்லூரி** டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  

ஒரு தனியார் கல்லூரி. இக்கல்லூரி பீளமேடு, கோயம்புத்தூர் மாவட்டம், தமிழ்நாட்டில் அமைந்துள்ளது.  
<blockquote></blockquote> இக்கல்லூரி 1994 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.  

## படிப்புகள்
இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
# புத்ததேப் போசு


**புத்ததேவா போஸ்** (Buddhadeva Bose) புத்ததேப் போசு என்றும் அழைக்கப்படும் (பிறப்பு: 1908 - இறப்பு: 1974) இவர் ஓர் 20 ஆம் நூற்றாண்டின் வங்காள மொழி எழுத்தாளராவார். கவிஞர் என்று அடிக்கடி குறிப்பிடப்படும் இவர், கவிதைகளைத் தவிர புதினங்கள், சிறுகதைகள், நாடகங்கள் மற்றும் கட்டுரைகளை எழுதிய பல்துறை எழுத்தாளராவார். இவர் தனது காலத்தின் செல்வாக்கு மிக்க விமர்சகராகவும் மற்றும் ஆசிரியராகவும் இருந்தார். வங்காளக் கவிதைகளில் நவீனத்துவத்தை அறிமுகப்படுத்திய ஐந்து கவிஞர்களில் ஒருவராக இவர் அங்கீகரிக்கப்படுகிறார். இரவீந்திரநாத் தாகூருக்கு பிறகு, வங்காள இலக்கியத்தில் இன்னும் பல்துறை திறமையானவர்கள் உருவாகவில்லை என்றும் கூறப்படுகிறது.  

## சுயசரிதை
புத்ததேவா போஸ் 1908 நவம்பர் 30 அன்று பிரித்தானிய இந்தியாவின் வங்காள மாகாணத்தின் கொமிலா மாவட்டத்தில் (தற்போது வங்காள தேசம்) பிறந்தார். இவரது மூதாதையர் வீடு பிக்ராம்பூர் பிராந்தியத்தில் உள்ள மல்கானகர் கிராமத்தில் இருந்தது. இவரது தந்தையின் பெயர் பூதேப் சந்திரபோசு மற்றும் தாயின் பெயர் பினாய் குமாரி என்பதாகும். இவர் பிறந்த சில மணிநேரங்களிலேயே இவரது தாயார் இறந்துவிட்டார். இவரது தந்தை சில ஆண்டுகளுக்குப் பிறகு மறுமணம் செய்து கொண்டார். புத்ததேவாவை அவரது தாய்வழி தாத்தா மற்றும் பாட்டியான சிந்தாகரன் சின்கா மற்றும் சுவர்ணலதா சின்கா ஆகியோர் வளர்த்து வளர்த்தனர். கோமிலா மற்றும் நவகாளி ஆகிய இடங்களில் உயர்நிலைப் பள்ளிப் படிப்பை படித்தார். பின்னர் டாக்காவில் உள்ள டாக்கா கல்லூரிப் பள்ளியில் பயின்றார். 1925 இல் மெட்ரிகுலேசன் தேர்வில் தேர்ச்சி பெற்றார். இடைநிலை தேர்வில் இரண்டாம் இடத்தைப் பெற்றார். இவரது ஆரம்பகால வாழ்க்கை டாக்காவுடன் தொடர்புடையது. அங்கு இவர் 47 புராண பல்தானில் ஒரு எளிய வீட்டில் வசித்து வந்தார்.  

## இலக்கிய வாழ்க்கை
தாகூருக்கு பிறகு இலக்கிய ஆளுமை என்று வங்காள இலக்கிய வட்டாரங்களில் தோன்றவில்லை என்றாலும், புத்ததேவா போசு *ராத் பரே ப்ரிஷ்டி* என்ற தடை செய்யப்பட்ட புதினத்தால் பெரும் புகழ் பெற்றார். இது ஒரு முக்கோணக் காதலைச் சித்தரித்தது, இது மனித உறவுகளில் பாலினத்தை ஒரு முக்கிய பங்கை வெளிப்படையாக அனுமதித்தது. இறுதியில், உயர்நீதிமன்றம் இந்தக் குற்றச்சாட்டுகளிலிருந்து அப்புதினத்தை விடுவித்தது. *ராத் பரே ப்ரிஷ்டி கிளின்டன் பி. சீலி* என்பவரால் *"ரெயின் த்ரோ தி நைட்* என்ற தலைப்பில் மொழி மாற்றம் செய்யப்பட்டது .  

## அங்கீகாரம்
கீழே குறிப்பிடப்பட்ட முறையான அங்கீகாரம் தவிர, பிபி 20 ஆம் நூற்றாண்டின் வங்காளா இலக்கியத்தின் மிக முக்கியமான இலக்கிய ஆளுமைகளில் ஒன்றாக இருந்தார். 20 ஆம் நூற்றாண்டின் முற்பகுதியில் வங்காள நவீனத்துவத்தை உருவாக்க வந்த கவிஞர்களின் தொகுப்பில் புத்ததேப் மைய நபராக ஆனார்.  

புத்ததேவா போசு தனது வசன நாடகமான *தபஸ்வி-ஓ-தரங்கினிக்காக* 1967 ஆம் ஆண்டில் சாகித்ய அகாதமி விருதைப் பெற்றார். 1974 இல் *ஸ்வகடோ பிடே* (கவிதை) *படத்திற்காக* ரவீந்திர *புரஸ்காரைப்* பெற்றார். மேலும் 1970 இல் பத்ம பூசண் வழங்கி கௌரவிக்கப்பட்டார்.
# ஸ்ரீ அபிராமி செவிலியர் கல்லூரி



**ஸ்ரீ அபிராமி செவிலியர் கல்லூரி** ஸ்ரீ அபிராமி செவிலியர் கல்லூரி, தமிழ்நாட்டில் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர் மருத்துவப்பல்கலைக்கழகத்தின் இணைவு பெற்றுள்ள  

ஒரு தனியார் கல்லூரி.இக்கல்லூரி சுண்டரபுரம் , கோயம்புத்தூர் மாவட்டம், தமிழ்நாட்டில் அமைந்துள்ளது.  

## அறிமுகம்
இக்கல்லூரி 2008 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது  
## படிப்புகள்
இக்கல்லூரியில் பட்டயம், இளங்கலை, செவிலியர் படிப்புகள் வழங்கப்பட்டு வருகின்றன
# கண்ணன் தேவன் மலைத் தோட்ட தேயிலை அருங்காட்சியகம்


**க.தே.ம.தோ தேயிலை அருங்காட்சியகம்** (*KDHP Tea Museum*) என்பது தென்னிந்தியாவின், கேரளத்தின், இடுக்கி மாவட்டத்தின், மூணாறில் அமைந்துள்ளது ஒரு தொழில் மற்றும் வரலாறு அருங்காட்சியகம் ஆகும். **டாடா தேயிலை அருங்காட்சியகம்** என்பது இதன் அலுவல்ரீதியான பெயர், ஆனால் இது அமைந்துள்ள **நள்ளுதண்ணி எஸ்டேட்** என்றும் , அல்லது **கண்ணன் தேவன் மலைத் தோட்ட (கே.டி.எச்.பி) தேயிலை அருங்காட்சியகம்** என்றும் அழைக்கப்படுகிறது.  

## வரலாறு மற்றும் காணத்தக்க இடங்கள்

இந்தத் தேயிலைத் தோட்டமானது கண்ணன் தேவன் மலைத் தோட்ட (பி) லிமிடெட் நிறுவனத்திற்கு சொந்தமானது. (KDHP) - இந்தத் தோட்டம் 1880 களில் இருந்து உள்ளது. இந்த அருங்காட்சியகம் ஏப்ரல் 1 அன்று திறக்கப்பட்டது. தமிழ்நாட்டின் கோயம்புத்தூர் மாவட்டத்தின் எல்லையில் மேற்குத் தொடர்ச்சி மலையில் உள்ள இடுக்கி மாவட்டத்தில் கேரளத்தின் மலைப் பகுதியில் உள்ள தேயிலைத் தோட்டங்களின் தோற்றம் மற்றும் வளர்ச்சி குறித்த அம்சங்களை தேயிலை அருங்காட்சியகம் பாதுகாக்கிறது. டாடா டீ நிறுவனமானது ஒளிப்படங்கள் மற்றும் எந்திரங்களை உள்ளடக்கிய இந்த அருங்காட்சியகத்தைத் திறந்தது, இது இடுகியின் வளர்ச்சியியல் தேயிலைத் தொழிலில் ஏற்படுத்திய திருப்புமுனையை சித்தரிக்கிறது.. நல்லதண்ணி தோட்டத்தில் அமைக்கப்பட்டுள்ள இந்த அருங்காட்சியகம், *கேரளத்தில்* ஒரு *முக்கிய தேயிலை தோட்ட மையமாக* மாற்றிய அதன் முன்னோடிகளுக்கு மரியாதை செலுத்துகிறது, மேலும் இங்கு 1905 முதல் தொடக்க நிலை தேயிலை உருளை முதல் முழு தானியங்கி தேயிலை தொழிற்சாலை வரையிலான கருவிகளையும், தேயிலை பதப்படுத்துதலின் பல்வேறு கட்டங்களையும், தேயிலைத் தரப் பரிசோதனைக்கான பல்வேறு சில்லகான வழிமுறைகள் விளக்கப்பட்டுள்ளன. மற்றும் கேரள கருப்பு தேயிலை வகைகளின் உற்பத்தி ஆகியவற்றைப் பார்வையாளர்களும், *தேயிலை பிரியர்களும்* அறியலாம். தோட்டத்தின் மின் உற்பத்தி ஆலை 1920 களிலிருந்து இருந்து வருகிறது; குண்டலா பள்ளத்தாக்கு தொடருந்து பாதையில் தொடருந்து என்ஜின் சக்கரம் 1924 வாக்கில் மூணாருக்கும் டாப் ஸ்டேஷனுக்கும் இடையில் நிறுத்தப்பட்டது. அருங்காட்சியகத்தின் ஒரு பிரிவில் பாரம்பரிய பங்களா தளபாடங்கள் மற்றும் கேரளத்தின் காலனித்துவ பகுதியின் அலுவலக உபகரணங்கள் உள்ளன. மேலும் இங்கு பல்வேறு வகையான தேயிலைகளில் தேநீர் வகைகளைச் சுவைப்பது மற்றொரு ஈர்க்க்கூடிய அம்சமாகும். பெரியகனல் தேயிலைத் தோட்டத்தில் 2ஆம் நூற்றாண்டின் முதுமக்கள் தாழி கண்டுபிடிக்கப்பட்டது. இது அருங்காட்சியகத்தில் காட்சிக்கு வைக்கப்பட்டுள்ளது.  

## வசதிகள்
இந்த அருங்காட்சியகம் *மூனாறு நகரத்திலிருந்து* சுமார் தொலைவில் உள்ள *நள்ளுதண்ணி தோட்டத்தில்* அமைந்துள்ளது . அருகிலுள்ள தொடருந்து நிலையம் ஆலுவா ; கொச்சி பன்னாட்டு வானூர்தி நிலையம் சுமார் தொலைவில் உள்ளது. கேரள மாநிலப் போக்குவரத்துக் கழகமானது வெவ்வேறு இடங்களிலிருந்து மூணாறு நகரத்திற்கு பேருந்துகளை சேவையை வழங்குகிறது. இந்த அருங்காட்சியகம் காலை 9 மணி முதல் மாலை 4 மணி வரை (அல்லது மாலை 5 மணி வரை) திறந்திருக்கும். இது திங்கள் மற்றும் விடுமுறை நாட்களில் மூடப்படும். முகவரி: டாடா தேயிலை அருங்காட்சியகம், நள்ளுதண்ணி எஸ்டேட், மூணார். கே.எல் -685 612, இடுகி மாவட்டம், கேரளா.
# குறிச்சி, வாழப்பாடி வட்டம்

**குறிச்சி** (**Kurichi, Salem**), இந்தியாவின் தமிழ்நாட்டில் சேலம் மாவட்டம், வாழப்பாடி வட்டம், வாழப்பாடி ஊராட்சி ஒன்றியத்தில் உள்ள குறிச்சி ஊராட்சியில் அமைந்த ஒரு சிற்றூர் ஆகும்.  

## மக்களதொகை பரம்பல்
2011-ஆம் மக்கள்தொகை கணக்கெடுப்பின் படி, குறிச்சி சிற்றூரின் மொத்த மக்கள்தொகை 8,043 ஆகும். மக்கள்தொகையில் ஆண்கள் 4,091, பெண்கள 3,952 ஆகவுள்ளனர்.ஆறு வயதிற்குட்ப்டட்ட குழந்தைகள் 8,41 (10.46%) ஆகவுள்ளனர். எழுத்தறிவு 70.01% ஆகவுள்ளது. குறிச்சி மககள் தொகையில் பட்டியல் சாதியினரும் பட்டியல் பழங்குடியினரும் முறையே 10.95% மற்றும் 0.31% ஆகவுள்ளனர். வேளாண்மைத் தொழிலில் 4,823 பேர் ஈடுபட்டுள்ளனர். அவர்களில் 1959 பேர் நிலவுடமையாளர்களாகவும், குத்தகைதாரர்களாகவும், 2113 பேர் வேளாண் தொழிலாளர்களாகவும் உள்ளனர்.
# மலங்கரா அணை


**மலங்கரா அணை** (Malankara Dam) என்பது நீர்ப்பாசன நோக்கங்களுக்காக கேரளத்தின், மூவாற்றுப்புழை ஆற்றின் குறுக்கே கட்டப்பட்ட ஈர்ப்பு அணை ஆகும். மூலமட்டம் மின் நிலையத்திலிருந்து வெளியேறும் நீரைப் பயன்படுத்த இந்த அணை கட்டப்பட்டுள்ளது. இந்த திட்டமானது மூவாட்டுபுழா பள்ளத்தாக்கு நீர்ப்பாசன திட்டத்தில் கேரள மாநில மின்சார வாரியத்தின் கீழ் இயங்குகிறது. இந்த அணையினால் உருவான செயற்கை ஏரி சுமார் 11 சதுர கி.மீ பரப்பளவைக் கொண்டுள்ளது.  

## சுற்றுலா
நீர்பாசன நோக்கத்திற்காக, மூவாட்டுபுழா ஆற்றின் துணை ஆறான தொடுபுழா ஆற்றின் குறுக்கே கட்டப்பட்ட இந்த நீர்த்தேக்கம் ஒரு சுற்றுலாத் தலமாகவும் உள்ளது. இந்த செயற்கை ஏரி தொடுபுழா - மூலமட்டம் சாலை (மாநில நெடுஞ்சாலை 33) அருகில் 11 சதுர கி.மீ பரப்பளவில் அமைந்துள்ளது. இந்த நீர்த்தேக்கம் படகு மற்றும் மீன்பிடிக்க ஏற்றது. இடுக்கி அணை மற்றும் செறுதோணி அணைக்கட்டு போன்றவையல்லாமல், மலங்கரா அணை ஆண்டு முழுவதும் சுற்றுலாப் பயணிகளுக்கு திறந்திருக்கும். அருகிலுள்ள 15 ஏக்கர் தீவை உள்ளடக்கிய நீர்த்தேக்கத்திற்கு அருகில் ஒரு பூங்கா அமைக்கப்பட்டு வருகிறது.
# மீனுளியன் பாறை


**மீனுளியன் பாறை** (*Meenuliyan Para*) அல்லது மீனுளிஞ்ஞன் பாறை **(മീനുളിയന് പാറ)** என்பது இந்திய மாநிலமான, கேரளத்தில், இடுக்கி மாவட்டத்தில், தொடுபுழாவுக்கு அருகே அமைந்துள்ள மலைச் சிகரமாகும். மீனுளியன் பாறை என்பது 4000 அடிக்கு மேல் உயர்ந்த ஒரு பெரும் பாறையின் மேல் சுமார் இரண்டு ஏக்கர் பசுமையான காடு செழித்துள்ளது. இந்த பாறைக் குன்று 500 ஏக்கருக்கும் அதிகமான பரப்பளவைக் கொண்டுள்ளது. இந்த பிரம்மாண்டமான பாறைக் குன்றின் மேற்பரப்பு மீன் செதில்கள் போல தோற்றமளிக்கிறது, எனவே இந்த குன்று 'மீனுளியன் பாறை' என்ற பெயர் பெற்றது. மீனுளியன் பாறையின் உயரமான சிகரங்கள் மழை நாட்களில் மூடுபனியால் மூடப்பட்டிருக்கும், ஆனால் தெளிவான வானிலை நிலவும் நாட்களில் கீழ் பெரியார் பகுதி, பூதத்தங்கெட்டு மற்றும் எர்ணாகுளம் போன்ற பகுதிகளின் உயரமான பகுதியில் இருந்து இது தெரியும். மீனுளியன் பாறை &nbsp; மூவாற்றுப்புழையிலிருந்து 47 கி.மீ தொலைவிலும், &nbsp; தொடுபுழாவிலிருந்து 51 கி.மீ. தொலைவிலும் அமைந்துள்ளது. இடுக்கி மாவட்டத்தின் வன்னப்புரம் பஞ்சாயத்தில் உள்ள பட்டாயக்குடியில் இருந்து சுமார் 3 கி.மீ தொலைவு கொண்ட ஒரு நடை பாதையில் மட்டுமே மீனுளியன் பாறையை அடைய முடியும். கொச்சி துறைமுகம் மற்றும் திருச்சூர் மாவட்டத்தின் சில பகுதிகளையும் மீனுளியன் பாறையின் மேலிருந்து காண இயலும்.
# வடக்குச் சகோதரர் தீவு


**வடக்கு சகோதரர் தீவு** (North Brother Island ) என்பது இந்தியப் பெருங்கடலில் குடியேறாத ஒரு தீவாகும், இது அந்தமான் தீவுக்கூட்டத்தின் ஒரு பகுதியாக உள்ளது. இது சிறிய அந்தமான் தீவுக்கு வடகிழக்கில் 19 கிலோமீட்டர் தொலைவில் உள்ள தங்கன் கணவாயில் அமைந்துள்ளது. இது இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் தெற்கு அந்தமான் மாவட்டத்தின் ஒரு பகுதியாகும்.  

இந்தத் தீவு கிட்டத்தட்ட சுமார் 1.1 கி.மீ வட்டமான. மேலும், இது கிட்டத்தட்ட தட்டையானது. அதன் மையப் பகுதியைத் தவிர அடர்த்தியான மரங்களால் சூழப்பட்டுள்ளது. இது ஒரு குறுகிய கடற்கரையால் சூழப்பட்டுள்ளது. சுற்றிலும் ஒரு பாறைகளால் சூழப்பட்டுள்ளது. மத்திய பகுதி புயல் காலத்தில் ஒரு ஏரியாக மாறுகிறது. 1992-93 ஆம் ஆண்டில் ஒரு கலங்கரை விளக்கம் அமைக்கப்பட்டு 1993 ஏப்ரல் 17 அன்று இயக்கப்பட்டது. 1987 ஆம் ஆண்டு நிறுவப்பட்ட 0.75 கி.மீ. <sup>2</sup> வனவிலங்கு சரணாலயத்தையும் இந்தத் தீவு கொண்டுள்ளது.  

19 ஆம் நூற்றாண்டின் இறுதியில், கடலாமைகளைப் பிடிக்க எப்போதாவது வெளிவரும் சிறிய அந்தமானின் ஒங்க் பழங்குடியினரை அந்தமான் பார்வையிட்டது.
# தெற்குச் சகோதரர் தீவு

**தெற்குச் சகோதரர் தீவு** (South Brother Island ) என்பது இந்தியப் பெருங்கடலில் மக்கள் குடியேறாத ஓர் தீவாகும், இது அந்தமான் தீவுக்கூட்டத்தின் ஒரு பகுதியாகும். இது சிறிய அந்தமான் தீவுக்கு வடகிழக்கில் 9.5 கிலோமீட்டர் தொலைவில் உள்ள தங்கன் கணவாயில் அமைந்துள்ளது. இது இந்திய ஒன்றியப் பிரதேசமான அந்தமான் மற்றும் நிக்கோபார் தீவுகளின் தெற்கு அந்தமான் மாவட்டத்தின் ஒரு பகுதியாகும்.  

இந்த தீவு தோராயமாக பீன் வடிவத்தில் உள்ளது, சுமார் 1800 மீட்டர் முதல் 630 மீ வரை, வடக்கு பக்கத்தில் ஒரு பரந்த விரிகுடா உள்ளது. இது கிட்டத்தட்ட தட்டையானது. மேலும், இது அடர்த்தியான மரங்களால் சூழப்பட்டுள்ளது. ஒரு குறுகிய கடற்கரையால் சூழப்பட்டுள்ளது. இட்தீவின் மத்திய பகுதி புயல் காலங்களில் ஒரு ஏரியாக மாறுகிறது. இந்த தீவில் 1987 ஆம் ஆண்டு நிறுவப்பட்ட 1.24 கி.மீ. பரப்பளவு கொண்ட 2 வனவிலங்கு சரணாலயங்கள் உள்ளது.  

19 ஆம் நூற்றாண்டின் இறுதியில், கடல் ஆமைகளைப் பிடிக்க எப்போதாவது தீவுக்கு வரும் ஒங்க் பழங்குடியினரை பார்வையிட்டது; ஒரு பயணி 30 பேரை கொண்டிருக்கும் "மூங்கிலால் வேயப்பட்ட கட்டில்களுடன்" சில குடிசைகளைக் கண்டுபிடித்ததாக தெரிவிக்கிறார். பெரிய அந்தமானியர்களுடனான மோதல்களில் தீவு அவர்களின் வரம்பாகத் தெரிந்தது. 1890 முதல் 1930 வரை, பெரிய அந்தமானிய பழங்குடியினரை அடுத்து, தெற்கு பெரிய அந்தமான் தீவுக்கு ஓங்க் விரிவாக்கத்திற்கான பாதையின் ஒரு பகுதியாக இது கருதப்படுகிறது.
# கூட்டல்-நீக்கல் வினை

**கூட்டல்-நீக்கல் வினை** *(Addition-elimination reaction)* என்பது வேதியியலில் நிகழும் இரண்டு-நிலை வினைச் செயல்முறையாகும். ஒரு கூட்டு வினையும் அதைத் தொடர்ந்து நீக்கல் வினையும் இவ்விரு நிலைகளில் நிகழ்கின்றன. இரண்டு நிலை வினைகளும் முடிந்த பின்னர் இறுதியில் ஒட்டுமொத்தமாக இவ்வினை ஒரு பதிலீட்டு வினையாக முடிகிறது. மேலும் இவ்வினையின் பொதுவான வினைவழிமுறை மின்னணு அசைல் பதிலீட்டு வினையுடன் ஒத்திருக்கிறது. பெரும்பாலும் எசுத்தர்கள், அமைடுகள் மற்றும் இவற்றுடன் தொடர்புடைய கட்டமைப்புகளில் இவ்வினை காணப்படுகிறது .  

கார்பனைல்களுடன் அமீன்கள் வினைபுரிந்து இமீன்கள் உருவாகும் ஆல்கைலிமினோ–டி-ஆக்சோ- இரு பதிலீட்டு வினை மற்றொரு பொதுவான வகை கூட்டல்-நீக்கல் வினையாகும். இதே ஒத்தவரிசையில் மாற்று அமீன் வினைபடு பொருள்களுடன் இடை மாற்று இமீன்கள் ஈடுபடும் வினையும் இதற்கு உதாரணமாகும்.  
நைட்ரைல்கள் நீராற்பகுப்பு வினைக்கு உட்பட்டு கார்பாக்சிலிக் அமிலங்கள் தோன்றும் வினையும் ஒரு வகையான கூட்டல்-நீக்கல் வினை வடிவமாகும்.
# ரேசா ஷா பகலவி



**ரேசா ஷா பகலவி** (**Reza Shah Pahlavi** (; ; 15 மார்ச் 1878&nbsp;– 26 சூலை 1944), ஈரான் நாட்டை 15 டிசம்பர் 1925 முதல் 16 டிசம்பர் 1941 முடிய ஆண்ட பகலவி வம்சத்தின் முதல் மன்னர் ஆவார்.  
ரேசா ஷா பகலவி 1921 ஆண்டு முதல் ஈரானை ஆண்ட குவாஜர் வம்சத்தின் இறுதி மன்னர் அகமது ஷா குவாஜரின் பிரதம அமைச்சராக பதவி வகித்தவர்.  

1925-இல் ஈரான் நாட்டின் சட்டமன்றம், மன்னர் அகமது ஷா குவாஜரை பதவியிலிருந்து நீக்கியதுடன், ரேசா ஷா பகலவியை ஈரானின் முடி மன்னராக அறிவித்தது.  

இவரது ஆட்சியில் ஈரானை மேற்கத்திய பாணியில் சமூக, பொருளாதார, கல்வி மற்றும் அரசியலில் முன்னேற்ற வழியில் அழைத்துச் சென்றார். இவர் நவீன ஈரானை நிறுவுவதில் நாட்டம் கொண்டவர்.  

இவருக்குப் பின் இவரது மகன் முகம்மத் ரிசா ஷா பஹ்லவி 1941-இல் ஆட்சிக்கு வந்தார். 1979-இல் இசுலாமிய சியா பிரிவு சமயத் தலைவரான ரூஃகூல்லா மூசவி கொமெய்னி தலைமையில் நடைபெற்ற ஈரானிய மக்கள் புரட்சியால், மன்னர் முகமது ரேசா ஷா பகலவி நாட்டை விட்டு வெளியேறி ஐக்கிய அமெரிக்கா நாட்டில் புகழிடம் அடைந்தார். இதன் மூலம் ஈரானில் 2,500 ஆண்டுகளாக நடைபெற்ற முடியாட்சி முறை ஒழிக்கப்பட்டு, ஜனநாயக நடைமுறைகள் கடைபிடிக்கப்பட்டு வருகிறது.
# வொண்டர் வுமன் 1984



**வொண்டர் வுமன் 1984** என்பது 2020 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இதே பெயரில் டிசி காமிக்ஸ் வரைகதையில் தோன்றிய கதாபாத்திரத்தை மையமாகக் கொண்டு வார்னர் புரோஸ். பிக்சர்ஸ், அட்லஸ் என்டர்டெயின்மென்ட், த இஸ்டோன் குவாரி மற்றும் டிசி பிலிம்ஸ் ஆகிய நிறுவனங்கள் மூலம் தயாரித்து வார்னர் புரோஸ். பிக்சர்ஸ் என்ற நிறுவனம் மூலம் விநியோகிக்கப்பட்டது.  

இந்த படமானது டிசி நீட்டிக்கப்பட்ட பிரபஞ்சத்தின் ஒன்பதாவது திரைப்படமும் 2017 ஆம் ஆண்டு வெளியான வொண்டர் வுமன் என்ற திரைப்படத்தின் தொடர்சியாகவும் வெளியானது. பாட்டி ஜென்கின்ஸ் என்பவரால் இயக்கிய இந்த படத்தில் கால் கடோட், கிறிஸ் பைன், கிறிஸ்டன் வைக், பெட்ரோ பாஸ்கல், ராபின் ரைட் மற்றும் கோனி நீல்சன் ஆகியோர் நடித்துள்ளார்கள்.  

வொண்டர் வுமன் 1984 என்ற படம் முதலில் 5 ஜூன் 2020 அன்று ஐக்கிய அமெரிக்காவில் வெளியிடுவதற்கு திட்டமிடப்பட்டது, ஆனால் பல முறை தாமதமானது மற்றும் இறுதியில் கோவிட்-19 பெருந்தொற்று நோய் காரணமாக ரத்து செய்யப்பட்டது. இந்த திரைப்படம் 15 டிசம்பர் 2020 அன்று 'டிசி ஃபான்டோம்' என்ற ஓடிடி இணையத்தளம் வழியாக திரையிடப்பட்டது .மற்றும் வார்னர் புரோஸ். பிக்சர்ஸ் மூலம் அமெரிக்காவில் நாடக ரீதியாக வெளியிடப்பட்டது. இப்படமானது விமர்சகர்களிடமிருந்து கலவையான விமர்சனங்களைப் பெற்றது உலகளவில் 166.4 மில்லியன் டாலர் வசூலித்தது.
# சித்ராவதி ஆறு



**சித்ராவதி ஆறு** தென்னிந்தியாவில் பாயும் ஒரு ஆறு ஆகும். இது வட பெண்ணை ஆற்றின் துணை ஆறு ஆகும். சித்ராவதி ஆறு கருநாடகம் மற்றும் ஆந்திரப் பிரதேசம் மாநிலங்களில் பாய்கிறது. இதன் பாசண பரப்பளவு 5,900&nbsp;km<sup>2</sup> ஆகும். ஆன்மீக இடமான புட்டபர்த்தி இந்த ஆற்றின் கரையில் அமைந்துள்ளது.  
## சுற்றுச்சூழல் பிரச்சினைகள்
அதிகப்படியான ஆற்றுமணல் அள்ளுவது இங்கு சட்டத்திற்கு புறம்பாக நடைபெற்று வருகிறது. இதனால் சித்ராவதி ஆற்று படுக்கை பாதிக்கப்பட்டுள்ளது. இதன் விளைவாக நிலத்தடி நீர் மட்டம் மிக அதிக அளவு குறைந்து நீர் ஆதாரம் பாதிப்புக்குள்ளாகி வருகிறது.  
## மதம் சார்ந்த முக்கியத்துவம்
சித்ராவதி ஆறானது தேவ கன்னி என கருதப்படுகிறது. இது புட்டபர்த்தி என்ற ஆன்மீக புனித நகரத்தின் வழியாக பாய்கிறது. இந்த ஆறானது புட்டபர்த்தி சத்திய சாயி பாபாவுன் தொடர்புடைய விடயமாக பல மக்கள் கருதுகின்றனர்.
# பி. எஸ். ஜி. கலை மற்றும் அறிவியல் கல்லூரி



'''பி.எஸ்.ஜி கலை மற்றும் அறிவியல் கல்லூரி  
பி.எஸ்.ஜி கலை மற்றும் அறிவியல் கல்லூரி, சுதந்திரத்திற்கு முன்னர் பி.எஸ்.ஜி & சன்ஸ் அறக்கட்டளை அறக்கட்டளையால் நிறுவப்பட்டது. பி.எஸ்.ஜி கலை மற்றும் அறிவியல் கல்லூரி பாரதியார் பல்கலைக்கழகத்தின் இணைவு பெற்றுள்ள முதல் சுய நிதியளிக்கும் கல்வி மற்றும் அறிவியல் கல்லூரி .. இக்கல்லூரி, கோயம்பத்தூர் தமிழ்நாட்டில் செயல்பட்டு வருகின்றது.  
## அறிமுகம்
இக்கல்லூரி அறிவு மற்றும் உலகத் தரம் வாய்ந்த கல்வியை அமைக்கும் நோக்குடன் 1947இல்தொடங்கப்பட்டது  

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.  
1. கல்வி, அறிவியல் இளநிலை .
1. கல்வி, அறிவியல் முதுநிலை
1. கல்வி, அறிவியல் ஆய்வியல் நிறைஞர்
# ஆலுவா மகாதேவர் கோயில்



**ஆலுவா மகாதேவர் கோயில்** (*Aluva Mahadeva Temple*) என்பது ஒரு பழமையான சிவன் கோவில் ஆகும். இந்தக் கோயில் இந்திய மாநிலமான கேரள மாநிலத்தின், எர்ணாகுளம் மாவட்டம், ஆலுவாவில், பெரியாறு ஆற்றங்கரையில் அமைந்துள்ளது. இக்கோயிலின் பிரதான தெய்வமான சிவன், முதன்மைக் கருவறையில், மேற்கு நோக்கி அமைந்துள்ளார். நாட்டுப்புறக் கதைகளின்படி, பரசுராமர் இங்கு சிவனை நிறுவினார் எனப்படுகிறது. இது கேரளத்தின் 108 சிவன் கோயில்களின் ஒரு பகுதியாகும். இந்த கோயில் பூக்காட் சந்திப்பிலிருந்து 4 கி.மீ தொலைவில் &nbsp; பூகாட் - தோரைகடவு சாலையில் அமைந்துள்ளது. இந்தக் கோயிலின் விழாவாக நடத்தப்படும் ஆலுவா சிவராத்திரி விழா ஒரு புகழ்பெற்ற திருவிழா ஆகும்.
# எர்ராமட்டி மங்கம்மா



**எர்ராமட்டி மங்கம்மா** (**Erramatti Mangamma**) (≥74 ஆண்டுகள்) நடப்பு உலகில் 5 செப்டம்பர் 2019 அன்று தமது 74-வது வயதில் இரட்டைப் பெண் குழந்தைகளுக்கு தாயானவர். இதற்கு முன்னர் ஜோகிந்தர் கௌர் எனும் பெண் தமது 72-வது வயதில் ஒரு ஆண் குழந்தைக்கு தாயானார்.  

## வரலாறு
இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில் உள்ள நெலபார்த்திபாடு கிராமத்தைச் சேர்ந்த எர்ராமட்டி மங்கம்மா, 22 மார்ச் 1962 அன்று எர்ராமட்டி இராஜா ராவ் (தற்போதைய வயது 80) என்பவரை மணந்தார். நீண்ட ஆண்டுகளாக இத்தம்பதியர்களுக்கு குழந்தை பிறக்கவில்லை. பல்வேறு மருத்துவர்களிடம் குழந்தை பேற்றுகாக மருத்துவம் செய்து கொண்டனர். இறுதியாக இத்தம்பதியர் நவம்பர் 2018-இல் கிராம மருத்துவரான உமாசகர் என்பவரிடம் வெளிச் சோதனை முறை கருக்கட்டல் முறையில் குழந்தை பேறுக்கு சிசிச்சைப் பெற்றனர். 5 செப்டம்பர் 2019 அன்று எர்ராமட்டி மங்கம்மா தமது 74 வயதில் குண்டூர் மருத்துவமனையில் அறுவை சிகிச்சை செய்யப்பட்டு இரட்டைப் பெண் குழந்தைகளுக்கு தாயானார். ஏற்கனவே திருமணத்திற்குப் பின்னர் எர்ராமட்டி மங்கம்மா 1962-இல் இரட்டைப் பெண் குழுந்தைகளை ஈன்றவர்.  

## இதனையும் காண்க
- இலினா மதீனா
# அமாதான்



**அமாதான்** (**Hamadān**) பழைய பாரசீகப் பேரரசில் இந்நகரத்தின் பெயர் எகபடனா ஆகும். தற்கால ஈரான் நாட்டின் அமாதான் மாகாணத்தின் தலைநகரான அமாதான் நகரம் ஒரு மாநகராட்சி ஆகும். 2006-ஆம் ஆண்டின் மக்கள்தொகை கணக்கெடுப்பின் படி, 1,27,812 குடும்பங்கள் கொண்ட அமாதான் நகரத்தின் மக்கள்தொகை 4,73,149 ஆகும்.இந்நகரத்தில் மக்கள் 2500 ஆண்டுகாலமாக தொடர்ந்து வாழ்கினறனர்.  

பண்டைய அண்மை கிழக்கின் நகரங்களில் ஒன்றான அமாதான் எனும் எகபடனா நகரத்தை, கிமு 1100-இல் அசிரியர்களால் கைப்பற்றப்பட்டது. கிமு 700-இல் ஹமதான் நகரம் மீடியாப் பேரரசின் தலைநகராக விளங்கியது.  

ஈரானின் மத்திய மேற்கில் 3574 மீட்டர் உயரம் கொண்ட அல்வந்த் மலைத்தொடரில் அமைந்த சமவெளியில், கடல் மட்டத்திலிருந்து 1,850 மீட்டர் உயரத்தில் அமதான் நகரம் உள்ளது.  

அமதான் நகரம் ஈரானின் கோடைக்கால மலைவாழிடங்களில் ஒன்றாகும். ஈரானின் தேசியத் தலைநகரான தெகுரானுக்கு தென்மேற்கில் 360 கிலோ மீட்டர் தொலைவில் அமதான் நகரம் உள்ளது. இந்நகரத்தில் பெரும்பான்மையோர் பாரசீக மொழி, குர்தி மொழி, அஜாரி துருக்கிய மொழிகல்ள் பேசுகின்றனர்.  

## தட்ப வெப்பம்

<>  
</>
# வெலிகோ டார்னோவோ


**வெலிகோ டார்னோவோ** (*Veliko Tarnovo*) வடக்கு மத்திய பல்கேரியாவிலுள்ள ஒரு நகரமாகும்.  

கிழக்கு ஐரோப்பிய ஆட்சியாளர்களைக் குறிக்கின்ற வகையில் பெரும்பாலும் திசார்களின் நகரம் என்று அழைக்கப்படும் வெலிகோ டார்னோவோ யாந்திரா நதியில் அமைந்துள்ளது. இரண்டாம் பல்கேரிய இராச்சியத்தின் வரலாற்று தலைநகரம் என்றும் பிரபலமாக அறியப்படுகிறது, பல சுற்றுலாப் பயணிகளை அதன் தனித்துவமான கட்டிடக்கலை மூலம் ஈர்க்கிறது. யாந்திரா நதியின் நெளியும் சுற்று வழிகளுக்கு இடையே உயர்ந்துள்ள திசாரெவெட்சு, திராபெசிட்சா மற்றும் சுவெட்டா கோரா என்ற மூன்று மலைகளுக்கிடையில் இந்நகரத்தின் பழைய பகுதி அமைந்துள்ளது.  

திசாரெவெட்சில் பல்கேரிய பேரரசர்களின் அரண்மனைகள் மற்றும் பாரம்பரியத் தலைவர், மற்றும் அவர் கட்டுபாட்டிலுள்ள தேவாலயம் மற்றும் தடிமனான சுவர்களால் சூழப்பட்ட பல நிர்வாக மற்றும் குடியிருப்பு மாளிகைகள் உள்ளன. திராபெசிட்சா பல தேவாலயங்களுக்காகவும், பிரபுக்களின் முன்னாள் முக்கிய இல்லமாகவும் அறியப்படுகிறது. இடைக்காலத்தில், இந்த நகரம் ஐரோப்பிய கலாச்சாரத்தின் முக்கிய மையங்களில் ஒன்றாக இருந்தது. டார்னோவோ கலைப் பள்ளியின் கட்டிடக்கலை, டார்னோவோ கலைப் பள்ளியின் ஓவியம் மற்றும் இலக்கியத்திற்கு இந்நகரம் புகழ் பெற்றிருந்தது. வெலிகோ டார்னோவோ நகரம் வடக்கு பல்கேரியாவின் முக்கியமான நிர்வாக, பொருளாதார, கல்வி மற்றும் கலாச்சார மையமாகவும் திகழ்கிறது.  

## படக்காட்சியகம்
# மல்லிகை சி. குமார்


**மல்லிகை சி. குமார்** (சனவரி 4, 1944 - சனவரி 27, 2020) இலங்கை மலையகத்தின் ஒரு குறிப்பிடத்தக்க எழுத்தாளரும், கவிஞரும், ஓவியரும் ஆவார். தொழிலாளர் அடக்குமுறைக்கெதிராகப் பல சிறுகதைகளையும் கவிதைகளையும் படைத்தவர். கால்நடை வளர்ப்பு தொடர்பான பல கட்டுரைகள் எழுதினார்.  

மலையக எழுத்தாளர்களின் ஆக்கங்கள் *விழிப்பு* என்ற பெயரில் ஜெப்ரி அபயசேகரா வெளியிட்டார். அத்தொகுப்பில் இவரது சிறுகதை ஒன்று இடம்பெற்றிருந்தது. இத்தொகுதி பின்னர் சிங்களத்திலும், ஆங்கிலத்திலும் மொழிபெயர்க்கப்பட்டு வெளிவந்தது. இவரது கவிதைத் தொகுப்பு ஒன்றை *மாடும் வீடும்* என்ற தலைப்பில் அந்தனி ஜீவா வெளியிட்டார். இத்தொகுப்புக்கு கவிப்பேரரசு வைரமுத்து அணிந்துரை வழங்கியிருந்தார். இவர் பல கவியரங்குகளில் கலந்து சிறப்பித்திருந்தார். இவரது சிறுகதைகள் வீரகேசரி, தினகரன் உட்படப் பல இலங்கைப் பத்திரிகைகளிலும் இதழ்களிலும் வெளிவந்திருந்தன. இவருக்கு சுகுணா (ஊடகவியலாளர் /வீரகேசரி நாளிதழ் சிரேஷ்ட உதவி ஆசிரியர் /சங்கமம் பொறுப்பு/ தினதந்தி கொழும்பு வெளியீட்டின் ஒருங்கிணைப்பாளர்) என்ற மகளும் மாறன் என்ற மகனும் இருக்கின்றனர்.
# இமானுவேல் கோட்டை


**இமானுவேல் கோட்டை** (*Fort Emmanuel* இது *Fort Manuel* என்றும் அழைக்கப்படுகிறது) என்பது இந்தியாவின், கேரளத்தின், கொச்சியின் கடற்கரையில் அமைந்துள்ள ஒரு பாழடைந்த கோட்டை ஆகும். இது போர்ச்சுகலின் மன்னர் முதலாம் மானுவல் பெயரால் அழைக்கப்படுகிறது. இது ஆசியாவின் முதல் போர்த்துகீசிய கோட்டை ஆகும்.  

இந்த இடத்தின் தற்போதைய பெயரானது *கோட்டைக் கொச்சி* என்பதாகும். இந்த பெயர் இந்தக் கோட்டையினால் வந்தது. மட்டச்சேரிக்கு அருகில் உள்ள இந்தப் பகுதியானது *பழைய கொச்சி* அல்லது *மேற்கு கொச்சி* என்றும் அழைக்கப்படுகிறது.  

## வரலாறு `
செப்டம்பர் 1503 இல், கொச்சி அரசரால் அரபிக் கடலின் நீர்முனைக்கு அருகில் இம்மானுவேல் கோட்டையைக் கட்ட அபோன்சோ டி அல்புகெர்க்கிக்கு அனுமதியளித்தார். செப்டம்பர் 26 ஆம் தேதி கட்டுமானப் பணிகள் தொடங்கின. "இது சதுர வடிவத்தைக் கொண்டதாகவும் மூலைகளில் உள்ள கொத்தளங்களில் போர்த் தளவாடங்கள் கொண்ட கோட்டையாக இருந்தது". இதன் மதிலானது தென்னை மரக் கம்பங்களை இரட்டை வரிசையில் ஆழமாக நடப்பட்டு இணைக்கப்பட்டு அமைக்கப்பட்டிருந்தது; மேலும் இது நீர்நிறைந்த அகழியால் பாதுகாக்கப்பட்டது. இந்த கோட்டைக்கு 1503 அக்டோபர் 1 ஆம் நாள் காலையில் "இம்மானுவேல்" என்று பெயரிடப்பட்டது.  

கொச்சி நிலப்பரப்பின் தென்மேற்கு நோக்கி நீர் செல்லும் பகுதியில் இந்த கோட்டை கட்டப்பட்டது. 1538 இல் கோட்டை வலுப்படுத்தப்பட்டது. இந்தக் கோட்டைக்கு பின்புறமாக போர்த்துகீசியர்கள் செயின்ட் பிரான்சிஸ் தேவாலயம் உட்பட தங்கள் குடியிருப்பைக் கட்டினர். 1663 ஆம் ஆண்டு வரை கொச்சி கோட்டை போர்த்துகீசிய வசம் இருந்தது. பின்னர் டச்சுக்காரர்கள் இப்பகுதியைக் கைப்பற்றி போர்த்துகீசிய நிறுவனங்களை அழித்தனர். டச்சுக்காரர்களை தோற்கடித்து ஆங்கிலேயர்கள் கோட்டையைக் கைப்பற்றுவரை அதாவது 1795 வரை டச்சுக்காரர்கள் கோட்டையை தங்கள் வசம் வைத்திருந்தனர். 1806 வாக்கில் டச்சுக்காரர்களும் பின்னர் ஆங்கிலேயர்களும் கோட்டை மதிலையும் கோட்டையையும் அழித்தனர்.  

பழைய கொச்சியிலும், கோட்டை கொச்சி கடற்கரை பக்கத்திலும், ஓரளவு மீட்டெடுக்கப்பட்ட பீரங்கித்தொகுதி மற்றும் மதில் மற்றும் கோட்டைகளின் பிற எச்சங்கள் உள்ளன. இவை இப்போது சுற்றுலா தலங்களாக உள்ளன.  

## படக்காட்சியகம்